શનિ દેવ કર્મફળ દાતા છે. તો ગુરુ મહારાજએ જાતકનો જીવ છે. ગુરુ વિના જીવન ના થઇ શકે તો શનિ વિના કર્મના થઇ શકે. જીવનની લગભગ બધી જ મોટી ઘટનાઓનો અંદાજ આ બે જ ગ્રહોના પરિભ્રમણ ચકાસીને મેળવી શકાય છે. જો તમારી જન્મકુંડળીમાંકોઈ મોટો ગ્રહ દોષ હોય જેમ કે, શનિ અને મંગળની યુતિ, મંગળ અને રાહુની યુતિ, મંગળ અને કેતુની યુતિ અથવા સૂર્ય અને શનિની યુતિ, તો જીવનના અમુક વર્ષ તમારી માટે ખુબ તકલીફવાળા હશે જ.જો તમારી જન્મકુંડળીમાં શુભ યોગ જેવા કે, સૂર્ય અને ગુરુની યુતિ, ચંદ્ર અને ગુરુની યુતિ, ગુરુ અને મંગળની યુતિ હશે તો જીવનના અમુક વર્ષ તમારી માટે પ્રગતિદાયક રહેશે. હવે તમારે માત્ર આ યુતિઓજે રાશિમાં થઇ છે, તેને ધ્યાનમાં લેવાની છે. જો એ રાશિમાંથી ગુરુ પસાર થયો હશે, તેઓ તે વર્ષ સારી કે ખરાબ યુતિ પ્રમાણે ફળદાયી બનશે. શનિ ઉપરોક્ત કોઈ યુતિમાંથી પસાર થાય છે ત્યારે જાતકની આજીવિકા અને કર્મો પર પ્રભાવ મુકે છે. મંગળ અને રાહુની યુતિ પરથી જો શનિ પસાર થાય તો જાતકને કાર્ય બાબતે મોટી તકલીફો આવી શકે છે.